CELEX: 62016TN0287
Language: mt
Date: 2016-05-30 00:00:00
Title: Kawża T-287/16: Rikors ippreżentat fit-30 ta’ Mejju 2016 – Il-Belġju vs Il-Kummissjoni

25.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 270/62
            
         Rikors ippreżentat fit-30 ta’ Mejju 2016 – Il-Belġju vs Il-Kummissjoni
   (Kawża T-287/16)
   (2016/C 270/68)
   Lingwa tal-kawża: il-Franċiż
   
      Partijiet
   
   
      Rikorrenti: Ir-Renju tal-Belġju (rappreżentanti: J.-C. Halleux u M. Jacobs, aġenti, assistiti minn É. Grégoire u J. Mariani, avukati)
   
      Konvenut: Il-Kummissjoni Ewropea
   
      Talbiet tar-rikorrenti
   
   
               —
            
            
               prinċipalment, tannulla d-Deċiżjoni ta' Implimentazzjoni tal-Kummissjoni (UE) 2016/417 tas-17 ta’ Marzu 2016, safejn din tiċħad l-iffinanzjar tal-Unjoni Ewropea fir-rigward tar-Renju tal-Belġju fl-ammont ta’ EUR 9 601 619,00 (Partita tal-Baġit: 6701);
            
         
               —
            
            
               sussidjarjament, tannulla parzjalment l-imsemmija deċiżjoni li tiċħad il-finanzjament Komunitarju fl-ammont ta’ EUR 9 601 619,00 billi dan jinkludi l-ammont ta’ EUR 4 106 470,02, li diġà bbenefika preċedentement minnhom il-FAEG;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka żewġ motivi.
   
               1.
            
            
               L-ewwel motiv, huwa bbażat fuq il-ksur tal-Artikolu 31(1) u tal-Artikolu 32(8) tar-Regolament tal-Kunsill (KE) Nru 1290/2005 tal-21 ta’ Ġunju 2005 dwar il-finanzjament tal-Politika Agrikola Komuni (ĠU 2005, L 209, p. 1), minħabba li l-Kummissjoni ma wrietx li l-ispiża mwettqa mill-aġenzija tal-pagamenti Belġjana ma hijiex konformi mad-dritt Komunitarju u li l-assenza ta’ rkupru jew l-irregolarità kellha bħala oriġini irregolarità jew negliġenza imputabbli lill-Bureau d’Intervention et de Restitution belge (uffiċċju Belġjan għal miżuri ta’ intervent u għal ħlas lura (BIRB).
            
         
               2.
            
            
               It-tieni motiv, invokat sussidjarjament, huwa bbażat fuq ksur tal-Artikolu 31(2) tar-Regolament Nru 1290/2005 u tal-prinċipju ta’ proporzjonalità minħabba li l-ammont miċħud ma jikkorrispondix għall-gravità tan-nuqqas ta’ konformità kkonstatata u li ma tteħidx inkunsiderazzjoni d-dannu finanzjarju kkawżat lill-Unjoni Ewropea.